Fulles de cítric com a alimentació caprina. Investigació del Politècnic de València\nLa Universitat Politècnica de València (UPV), en el seu esforç per a comunicar els resultats tècnics del projecte Low Carbon Feed (LCF), publicà el passat 8 de november l’article cientific “Use of orange leaves as a replacement for alfalfa in energy and nitrogen partitioning, methane emission and milk performance of Munciano-Granadina goats” (Ús de les fulles de la taronja com a substitut de l’alfalta en partició d’energia i de nitrògen, emissions de metà i rendiment lacti a cabres de la raça Murciano-Granadina) a la revista especialitzada “Animal Feed Science and Technology” (Ciència de l’Alimentació Animal i Tecnologia): https://doi.org/10.1016/j.anifeedsci.2018.11.008\nEls assistents involucrats varen ser professors del Departamento de Ciencia Animal de la Universitat Politècnic de València: els professors Carlos Ferández, José Vicente Martí, Ion Pérez-Baena i José Luis Palomares; així com membres de l’empresa tecnològica Heliotec S.L.: director tècnic José V. Segarra i l’enginyer industrial Juan Jorro.\nL’article explora els resultats de nutrició amb fulles de cítrics a cabres lactants de la raça murciano-granadina. Pareix que les cabres s’estàn adaptant prou bé i que les emissions de metà s’han reduït.\nLa investigació ha permet obtindre el valor nutricional de les fulles del taronger i la fomulació de les racions del projecte Low Carbon Feed.


“Si avui és dimecres... tenim assaig! Dia a dia de la coral d’un hospital” | Vall d'Hebron Barcelona Hospital Campus\n“Si avui és dimecres... tenim assaig! Dia a dia de la coral d’un hospital”\nMarina Comín i Zafon, psicòloga i contralt de la Coral de l’Hospital Vall d’Hebron, ha escrit el llibre Si avui és dimecres... tenim assaig! Dia a dia de la coral d’un hospital, sobre la Coral de l’Hospital Vall d’Hebron.\nLa Coral de Vall d’Hebron va ser creada ara ja fa tretze anys i està formada per personal de tot tipus, des de metges a administratius del Campus. Segons afirma Comín, que també és psicòloga a Vall d’Hebron, “dos anys enrere es va agafar com a costum anotar tot allò que succeïa i que es cantava dia a dia durant els assaigs, en forma d’acta. La persona encarregada de fer-ho finalment es va cansar i jo mateixa vaig agafar el relleu”.\nLa idea de recopilar les actes en un llibre va sorgir durant el curs 2016-17, però no van fer el pas endavant fins que la Coral va rebre l’encàrrec de fer l’himne nacional d’infermeria per cantar-lo al Palau Sant Jordi. “Les coses ens anaven força bé, va ser el senyal que aquell any era l’any decisiu per fer el llibre”, subratlla l’autora. El projecte va anar agafant volada. Va passar de ser una “cosa interna i per al record”, comenta Comín, a un llibre personal i creatiu de tot el grup de la coral.\nEl llibre s’estructura segons les estacions de l’any i per les dates de cada assaig dins del curs 2016-17 i es caracteritza per la barreja de contes populars amb cançons de la mateixa coral. El llibre es presentarà durant l’homenatge als jubilats del Campus Vall d’Hebron a la sala d’actes del Pavelló Docent el 10 de febrer.


Recapte de joguines a l’Institut – Montpeita\nRecapte de joguines a l’Institut\nRedacció 2 de gener de 2022\nPer: Alumnes i professors del Servei Comunitari de l’Institut Gerbert d’Aurillac\nEn el marc de la matèria d’Ètica, un grup d’alumnes de 4t de l’ESO ha organitzat una recollida de joguines destinada a les famílies del poble amb dificultats econòmiques que aquest Nadal no es poden permetre comprar regals per als seus nens i nenes. Aquests alumnes han col•laborat amb de Càritas de Sant Fruitós i amb l’associació El Rober.\nAquesta acció de voluntariat forma part del Servei Comunitari, un sistema de pràctiques d’aprenentatge i servei a la societat que anomenem “Qui estima, coneix”. Consisteix a que cada alumne dediqui 10 hores no lectives a ajudar diferents entitats del poble o de la comarca amb l’objectiu de millorar l’empatia, el compromís, la solidaritat i el sentit de justícia social entre l’alumnat. També pretén que els nostres adolescents coneguin les associacions, entitats i persones compromeses en la millora de la convivència i, en aquest sentit, des del Servei Comunitari col·laborem, a partir de l’Ajuntament, amb la biblioteca de Sant Fruitós, el Nexe Jove (en actes com la Platea Jove i, durant aquestes festes, amb la Fira de Nadal i la Cavalcada de Reis), amb la Marxa del Terme, amb Càritas i amb AMPANS.\nEntre els darrers dies de novembre i la primera meitat del desembre s’ha dut a terme la recollida de joguines, que havien d’estar en molt bon estat o havien de ser noves. Per exemple, si les joguines eren usades, a una nina no li podia faltar un ull, un cotxe no podia estar ratllat o a un trencaclosques no li podien faltar peces. S’han recollit joguines per a infants de diferents edats, des dels nadons fins als dotze anys aproximadament. Les joguines s’han recollit a l’institut, en una taula situada al passadís de l’entrada, on els alumnes i famílies han pogut dipositar les seves donacions.\nAl final del procés, es pot considerar que la recollida ha estat un èxit perquè l’espai destinat a “expositor” de les joguines recollides ha acabat tan ple que s’ha hagut d’ampliar. Les joguines s’han portat a Càritas on s’han classificat per diferents tipus de jocs i edats.\nL’alumnat de 4t d’ESO volem aprofitar aquest escrit per donar les gràcies a totes les persones que han col·laborat en la recollida de joguines a l’institut i esperen haver contribuït a millorar les festes d’algunes famílies de la població. També volem agrair la col•laboració de Càritas i El Rober. Creiem que participar en aquesta acció de voluntariat ha estat una bona experiència a nivell ètic i personal, ja que els nens i nenes petits que no saben que són els pares els qui compren els regals de Nadal, també necessiten jocs i joguines per al seu desenvolupament, com els seus amics i companys.\nL’experiència ha estat molt ben valorada i ha servit per treballar els valors, tant de l’alumnat d’ètica com del conjunt d’alumnes i famílies que han col·laborat en la recollida. De nou, gràcies a tots!!


Ponència convidada d'expert i taula-debat en les Jornades de la Càtedra de Fisioteràpia i Discapacitat de la Universidad de Málaga\nInici > Ponència convidada d'expert i taula-debat en les Jornades de la Càtedra de Fisioteràpia i Discapacitat de la Universidad de Málaga\nPremis de l'Observatori de Bones pràctiques Excellentia Ex Cathedra\nDivulgació i Difusió\nDenominació de la proposta\nCategoria de participació\nResum i destinataris\nPeríode d'execució i caràcter del projecte\n1. Denominació de la proposta\nPonència convidada d'expert i taula-debat en les Jornades de la Càtedra de Fisioteràpia i Discapacitat de la Universidad de Málaga.\n2. Àmbit d'actuació\nCàtedra de Fisioteràpia i Discapacitat de la Universidad de Málaga.\n4. Categoria de participació\nBones pràctiques en el desenvolupament d'activitats de divulgació i difusió cultural, acadèmica, científica i tecnològica.\nLa ponència convidada i posterior taula-debat és una activitat en la qual es convida a una eminència universitària perquè faça una conferència relacionada amb la seua recerca i la fisioteràpia. Després de la ponència, es realitza un taula-debat on el convidat, el director de la Càtedra i experts de la província parlen i debaten sobre el tema exposat intercalant preguntes i opinions dels assistents.\n6. Resum i Destinataris\nLa ponència convidada està destinada a alumnes, professors i professionals sanitaris interessats en salut. S'ha comptat amb grans eminències referents a la recerca, com catedràtics i professors nacionals: el Prof. Manuel Rierol (Universidad de Granada), el Prof. J.L. Chicharro (Universidad Complutense), el Prof. Mikel Esquerre (Universidad de Navarra), el Prof. José Casaña (Universitat de València) i el Prof. César Fernández (URJC). Posteriorment, la taula-debat aborda temes relacionats amb la ponència i és moderada pel director de la Càtedra. En aquest punt, els assistents poden participar amb dubtes i comentaris. El debat va incorporar la participació a través de les xarxes socials, sota el hashtag de les Jornades, de qualsevol persona que estiguera veient la taula-debat via online.\n7. Període d'execució i caràcter del projecte\nPrograma Activitat Projecte\nFons Propis Fons Externs Altres\n9. Informació addicional\nNom Descripció Tipus de Recurs\nCàtedra de Fisioteràpia i Discapacitat de la Universidad de Málaga\nFòrum per a l'execució d'activitats acadèmiques, tant docents com investigadores, relacionades amb el camp de la fisioteràpia WEB\nSolució a un problema (20%)\nLes ponències ajuden a portar coneixements que estan en l'avantguarda de la fisioteràpia i la salut a la Facultat de Ciències de la Salut. Aquesta informació està disponible de forma gratuïta per a alumnes, professors i professionals que vulguen assistir dins de les Jornades de la Càtedra. La posterior taula-debat ajuda a consolidar coneixements i a crear un clima favorable entre assistent i ponent.\nResultats reeixits (20%)\nLes ponències solen tenir un alt nombre d'assistents. La ponència i taula-debat, al ser en streaming, aconsegueix a més persones que les que estan en la sala, per no parlar del feedback que hi havia en Twitter usant el hashtag de les Jornades. Els vídeos de les ponències estan pujats en el canal de YouTube de la Càtedra, sempre que hi ha permís del ponent.\nLes conferències i la taula-debat tenen un caràcter més actiu que les ponències i debats tradicionals. L'ús de noves tecnologies com el streaming i l'ús de Twitter amplifiquen les possibilitats d'interacció. Continuant la innovació en aquesta pràctica, l'última conferència va ser una ciberponència en la qual el ponent estava fora de la sala. Açò permet futures ciberponèncias on comptar amb més ponents des de fora de la sala.\nLa pràctica té el manteniment assegurat gràcies a la inversió de l'espònsor de la Càtedra. Sempre s'aprofita l'acte de les Jornades de la Càtedra on ocorre aquesta activitat per a cercar nous recursos i espònsors.\nL'activitat és replicable tenint els mitjans necessaris per a aconseguir una connexió en streaming de la ponència i el seu posterior editat per a YouTube.\nSistema d'Avaluació (10%)\nNo hi ha creat un sistema que avalue la pràctica en general. Es té en compte la difusió de l'esdeveniment en periòdics locals, visites al streaming, els vídeos per xarxes socials (interaccions, visualitzacions, comentaris, likes, etc.) i el nombre de visites i comentaris en YouTube.\n© 2022 UV. - Av. Blasco Ibáñez, 13. 46010. València. Espanya.Telèfon: (+34) 96 38 64110


Imatge d'arxiu del mercat de Banyoles.\nL’Idescat preveu que el Pla de l’Estany tindrà més de 35.000 habitants l'any 2033, un 10% més que ara\nL’envelliment de la població i la concentració en nuclis urbans, com Banyoles i Cornellà, són algunes de les conclusions de l’estudi.\nL’Institut d’Estadística de Catalunya va publicar la setmana passada un estudi de projeccions de població municipals per l’any 2033. Les dades al Pla de l’Estany situen la comarca en 35.321 habitants, que suposa un augment de més de 3.000 persones respecte a la població actual, més d’un 10%.\nEls creixements més significatius, segons l’estudi, seran als nuclis més grans. Banyoles guanyarà 2.500 habitants per superar els 22.200 (12% més). I a Cornellà del Terri es preveu un creixement del 15% per superar els 2.700 veïns i veïnes. Una tendència de concentració als nuclis grans que és comuna a tot Catalunya. Si es compleix la previsió de l’Idescat, Camós i Vilademuls guanyarien més d’un 10% de població.\nLes previsions que fa l’Idescat mostren que al global de Catalunya i també al Pla de l’Estany, hi haurà un clar envelliment de la població. Tot i que el gruix de població serà en l’edat activa, la franja d’edat de majors de 65 anys serà més alta que la de menys de 15. L’organisme ha tingut en compte els diferents valors d’estudis demogràfics i conclou que el creixement està basat sobretot en els moviments migratoris i que es concentrarà en les ciutats de més de 10.000 habitants. Es poden consultar totes les dades a la web de l’Institut Català d’Estadística.\nTAGS: Idescat, projecció, 2033


Dimarts, Setembre 15, 2015 - 13:15\nL'alcaldessa de Cabanes insta a Cajamar a mantindre oberta la seua oficina en la Ribera\nBorrás: "tractar d'eliminar una assistència essencial per als establiments i els veïns, és llevar-li quelcom que manté a la Ribera amb vida".\nL'alcaldia de Cabanes, després de tindre coneixement que Cajamar pretén tancar la seua oficina bancària el nucli de la Venda Sant Antoni-Estació de la Ribera, ha enviat un comunicat a l'entitat financera amb l'objectiu de mantindre una reunió amb els seus responsables sobre este tema.\nCal recordar que, fa dos anys, l'empresa ja va tindre la pretensió de suprimir este servici i, només gràcies a la intermediació de l'ajuntament, es va aconseguir que es mantinguera durant dos dies a la setmana. Per això, la primera edil, Estrella Borrás, instarà a Cajamar a mantindre oberta esta sucursal. Borrás ha afirmat que “a vegades es prenen decisions, per part d'organismes o empreses tant públiques com privades, que no tenen en compte el trastorn que poden ocasionar en el dia a dia de les persones i només es guien pel compte de resultats”.\nI és que, en este nucli també residixen persones d'avançada edat amb escasses possibilitats de mobilitat a altres poblacions, i que precisen habitualment de servicis bancaris. Així mateix, este tipus d'usuaris rarament fan ús de les noves tecnologies que ara oferixen les caixes i entitats bancàries. Segons l'alcaldessa, “tractar d'eliminar un assistència essencial per als establiments i els veïns, és llevar-li quelcom que manté a la Ribera amb vida”. En la pedania habiten al llarg de l'any unes 700 persones i, d'altra banda, és un centre turístic important per la seua proximitat als càmpings i apartaments de Torre La Sal, que es troben a l'estiu al cent per cent d'ocupació.\nA més de la carta enviada sol·licitant una reunió urgent amb els directius de Cajamar, Borrás es reunirà es va reunir, junt amb el tinent alcalde, Javier Llorens, i les associacions de la Ribera per a buscar una eixida a esta decisió que consideren “tan injusta”.


Neix la Fundació 22@ per estendre el model clúster\nAmb l'objectiu de fomentar la innovació en sectors estratègics\nL'Ajuntament de Barcelona vol desenvolupar zones de la ciutat especialitzades en sectors econòmics. Es fixa La Sagrera com a "territori estratègic"\n2 min. Barcelona 28/11/2010 15:00\nAmb l'objectiu de potenciar la innovació en sectors estratègics, l'Ajuntament de Barcelona posarà en marxa la Fundació 22@, que pretén exportar a la resta de la ciutat el model d'aquest districte tecnològic del barri del Poblenou. Amb un pressupost inicial de 60.000 euros, la Fundació 22@ neix per potenciar el desenvolupament de la ciutat basat en un sistema de clústers, zones on es concentra una determinada activitat econòmica.\nLa creació d'aquesta fundació va ser aprovada en la Comissió de Promoció Econòmica de l'Ajuntament de Barcelona, amb els vots de PSC, ICV i ERC i l'abstenció de CiU i PPC, informa Efe. Es preveu que donarà entrada a patrons tant del sector públic com el privat: ja s'han iniciat contactes amb la Cambra de Comerç de Barcelona i el Consorci de la Zona Franca.\nAl districte 22@ s'han instal·lat empreses com Mediapro, Indra, T-Systems i Telefònica, amb el seu nou edifici de Diagonal ZeroZero. Al 22@, creat en base a un pla urbanístic per reconvertir les antigues fàbriques i empreses de transport del Poblenou en 60.000 metres quadrats d'oficines, també té seu el centre tecnològic Barcelona Digital.\nDesprés del desenvolupament en noves tecnologies, la Fundació 22@ se centrarà en identificar altres clústers a barris de Barcelona. Hi ha la intenció de potenciar el clúster d'educació superior a Pedralbes, a través de les escoles de negocis IESE i Esade, i les seves sinergies amb les universitats d'Empresarials i Econòmiques de la Universitat de Barcelona.\nTambé es vol donar impuls al sector alimentari, que a Barcelona compta amb empreses líders com Nutrexpa, Agrolimen, Cobega, Damm, Codorniu i Freixenet. Es vol centrar a la zona Franca, on hi ha diversos projectes en marxa i el consistori creu que pot buscar sinèrgies amb Mercabarna.\nUn altre objectiu prioritari de la Fundació 22@ és buscar un clúster per desenvolupar l'àrea de la Sagrera, que es considera un “territori estratègic” en una iniciativa que vol potenciar la zona que envoltarà la nova estació de l'AVE a Barcelona i que estarà operativa al 2015.


Presentada la nova programació del Lliure, amb l'objectiu d'augmentar l'ocupació\nEl director del Teatre Lliure, Josep Montanyés, ha qualificat d'èxit la temporada 2001-2002, encara que ha reconegut que els percentatges d'ocupació han baixat i que l'any passat hi va haver un dèficit econòmic de més de set mil euros. Els patrons del Lliure, l'Ajuntament i la Diputació de Barcelona, la Generalitat i el Ministeri de Cultura, no han posat en dubte la proposta artística per a la nova temporada que s'ha presentat avui, encara que han reconegut un cert temor pel que fa als resultats econòmics. La Fura dels Baus, Brecht i molt Shakespeare seran l'esquelet de la temporada 2002-2003.\nEl Teatre Lliure de Barcelona obrirà la temporada 2002-2003, la segona als nous espais del Teatre Fabià Puigserver, amb l'espectacle de la Fura dels Baus "XXX", una coproducció que s'estrenarà aquest mes de juliol al Festival d'Estiu Grec 2002. El muntatge de la Fura, que es reestrenarà al Fabià Puigserver, el 17 de setembre, és una versió lliure que la companyia ha realitzat a partir de "La filosofia al tocador", del Marquès de Sade. Un altre muntatge estrenat al Grec, que tindrà la continuïtat al Lliure, serà "L'òpera de tres rals", de Bertolt Brecht, dirigida per Calixto Bieito, espectacle que inaugura el Festival d'Estiu, el 25 de juny. El programa del Teatre Lliure també tindrà una triple presència del clàssic William Shakespeare amb una visió contemporània de tres directors actuals. Els dos primers muntatges shakespearians seran "Troilus i Cresida", dirigit per Xavier Albertí, i "Juli Cèsar", dirigit per Àlex Rigola, els quals es representaran al Teatre Lliure de Gràcia. Finalment, el tercer muntatge shakespearià serà "Romeu i Julieta", dirigit per Josep Maria Mestres i es representarà al Teatre Fabià Puigserver. Al Teatre Fabia Puigserver, el Lliure oferirà un total de 12 espectacles i 9 més a l'antiga seu del teatre, al barri barceloní de Gràcia, la majoria coproduccions.


La Generalitat també haurà de compensar l’Hospitalet per la retallada a les escoles bressol | Catalunya | EL PAÍS Catalunya\nLa Generalitat també haurà de compensar l’Hospitalet per la retallada a les escoles bressol\nLa ciutat rebrà un milió d'euros d'indemnització, xifra que se suma als 2,3 milions que el Govern haurà de pagar a Cornellà\nUna escola bressol de Barcelona. Joan Sánchez\nNou cop judicial contra la Generalitat per haver fulminat les subvencions a les escoles bressol públiques. Si ahir Cornellà donava a conèixer que havia guanyat la demanda contra el Govern per aquesta retallada, avui ho ha fet l'Hospitalet de Llobregat. Segons ha informat l'Ajuntament, el Tribunal Superior de Justícia de Catalunya (TSJC) ha condemnat la Generalitat a pagar 1.015.750 euros al municipi per compensar les aportacions no rebudes durant els cursos 2012-2013, 2013-2014 i 2014-2015. La xifra se suma als 2,3 milions que el Govern haurà d'abonar a Cornellà.\nLa sentència reconeix el dret de l’Ajuntament a rebre el pagament de 1.300 euros per alumne i any durant aquests tres cursos, en lloc dels 875 euros que va rebre, però no de la Generalitat, sinó de la Diputació de Barcelona, ja que la llavors consellera d'Ensenyament, Irene Rigau, es va desentendre del finançament de les llars d'infants i va convèncer les diputacions perquè se'n fessin càrrec. Però els ens provincials no van assumir els 1.600 euros per nen i curs que es va pagar en el curs 2010-2011 (1.800 el curs anterior). Segons la resolució judicial, calculant la diferència de la quantitat que no ha rebut l'Ajuntament i els interessos acumulats, la Generalitat haurà de pagar un milió d'euros a la segona ciutat catalana.\nL’alcaldessa de l’Hospitalet, Núria Marín, s'ha felicitat aquest divendres per la sentència. “El Govern autonòmic ha incomplert els compromisos adoptats amb els municipis sobre al finançament de les places de 0 a 3 anys. Els governs locals hem fet front tot sols a aquesta situació, que era insostenible per als ajuntaments i per a les famílies i que, a més, comprometia la igualtat d’oportunitats i la conciliació laboral i familiar”, ha apuntat Marín.\nL'Hospitalet i Cornellà no són els únics municipis que van denunciar la Generalitat pels impagaments a les escoles bressol. Segons dades de l'Hospitalet, 36 poblacions, agrupades en el Fòrum d’Alcaldes i Alcaldesses per l’Educació de Catalunya, van presentar un contenciós per reclamar aquest deute.


Els horts escolars ecològics, una eina pedagògica pels centres educatius – DESOS Opció Solidària\nVeure infants a l’escola que aprenen de manera pràctica com es planten els enciams o descobrint cada quan s’han de regar els tomàquets comença a ser habitual. Els centres educatius aposten pels horts com a espai pedagògic i compten amb el suport d’institucions i famílies. Una mostra són les VIII Jornades dels horts escolars ecològics.\nDes de Desos també treballen per apropar l’agricultura ecològica als infants i joves. Gràcies a aquesta aposta, la trobada ens han donat l’oportunitat de presentar el projecte d’Aprenentatge i Servei i de recuperació de l’hort de l’Institut Montjuïc. La iniciativa s’anomena “Transformem el valor dels aliments: innovació en el circuït alimentari ecològic” i està impulsada conjuntament pel centre educatiu, la cooperativa Central Parc i DESOS.\nLes docents de l’Institut Montjuïc, Marisa Escuer i Maria Pilar Molina, han presentat l’experiència d’impulsar durant dos cursos consecutius un projecte d’APS amb l’alumnat de 3r d’ESO. Les professores han mostrat l’organització i el desenvolupament de les activitats a l’aula, a l’hort i al Parc Agrari. També han destacat els valors i capacitats que pot desenvolupar l’alumnat a través d’aquest tipus d’iniciatives i han destacat la transversalitat del projecte.\nLa representant de Desos, Maria González, ha posat èmfasi en la necessitat de la qual va sorgir la iniciativa de lluitar contra el malbaratament alimentari. La Maria també ha posat en valor l’aprenentatge actiu que permet l’apoderament de l’alumnat. Per part de Central Parc, el formador Jordi Bofill ha enfocat la intervenció en la posada en marxa de l’hort de l’Institut. En Jordi ha valorat l’aportació de l’alumnat per recuperar l’espai i reconvertir-lo en horta i en una zona enjardinats.\nLa jornada, organitzada pel Departament d’Agricultura, Ramaderia, Pesca i Alimentació de la Generalitat, s’ha celebrat el 5 de juliol a l’Espai Natura de Sabadell, situat a la Masia de Can Deu. L’acte també ha comptat amb una ponència de la representant de l’Associació Vida Sana Montse Escutia, enginyera agrònoma i autora del llibre “L’hort escolar ecològic”.


Responsabilitat Global: On portar EuroVegas\nEl mes passat vaig fer un article amb motiu de la possible inversió per crear EuroVegas titulat Dilemes ètics en plena crisi. Em preguntava si seria acceptable que, forçats per la crisi, acceptéssim crear una mena d'enclavament dins del país amb una regulació diferent, amb estàndards més baixos en diferents matèries.\nFa un parell de setmanes vaig assistir a un sopar col·loqui a la Fundació ACIDH on el president Pujol es mostrava prudentment distant amb aquest projecte. "No forma part del nostre model de país", va dir. Tot i així, es mostrava comprensiu amb el fet que, en un moment com aquest, el govern no podia renunciar a explorar les possibilitats.\nAquesta setmana, l'alcalde del Prat de Llobregat, Lluís Tejedor, ha fet una intervenció en el ple municipal que crec que té gran valor per la manera com s'expressa i el fons del que hi argumenta.\nUntitled from El Prat on Vimeo.\nTé tota la raó Tejedor, i també la té Jordi Pujol, tot i que es manifesti de manera més cauta. I segurament el govern es troba en una situació difícil en la qual no pot renunciar fàcilment a la temptadora oferta.\nEl que sí que està fora de discussió és que la inversió hauria de respectar plenament el marc legal, laboral, fiscal, ambiental, social... Això no s'hauria de tocar, amb l'excepció si es vol d'alguns avantatges fiscals en el moment de la inversió, cosa que també s'ha fet en altres grans inversions a molts territoris.\nUn altre tema és la implicació dels municipis, i sembla evident que per lleialtat i afectació, aquests haurien d'estar-ne informats i expressar els seus punts de vista.\nPerò el debat de fons és sobre el model d'economia que volem per a Catalunya, sobre el que implica fer aquest equipament i sobre el que impedeix de poder desenvolupar en el futur, i sobre la pèrdua de sostenibilitat alimentària per la desaparició de terres fèrtils importantíssimes i segurament estratègiques.\nSegurament el debat també queda presoner de la desesperació pel fet que l'alternativa a Catalunya, sigui que la inversió es faci a Madrid, amb el que suposa d'enorme concentració d'inversions públiques i privades, condicionades en altres casos -no en aquest- per un interès polític nacionalista que pretén construir una enorme capitalitat seguint el model de París i que aconsegueixi de retruc eradicar les diferències nacionals.\nJo em posionaria al costat de Tejedor i de Pujol. Però Pujol ha fet un pas que Tejedor encara no ha fet. I és que si no podem gestionar la nostra economia amb plena sobirania nacional i amb plena disponibilitat dels recursos econòmics que genera el país costa de poder tenir la valentia per renunciar a aquests projectes en moments com aquests.\nPer mi, reinvertim en el model econòmic que volem tot allò que ara és dèficit fiscal, fem-ho amb planificació a llarg termini i no condicionats per aquesta eterna trifulca amb Espanya que ens fa perdre temps i energies, i diem-los als inversors americans -aquests- que se'n poden anar a Madrid sense problema.\nEtiquetes de comentaris: catalunya, crisi, reflexions, sostenibilitat


L’Ajuntament de Burjassot aplica noves mesures respecte al COVID-19 – RiberaTV\nSeguint les recomanacions sanitàries i davant l’estat d’Alerta decretat pel Govern, l’Ajuntament de Burjassot ha adoptat noves mesures de salut i higiene pública respecte al COVID-19. Aquestes mesures s’uneixen a les ja adoptades la setmana passada i que es van fer públiques en un Bàndol per a públic coneixement de tota la població.\nTotes les instal·lacions municipals romandran tancades al públic i no hi haurà atenció presencial en els centres municipals excepte emergències en l’àrea de Serveis Socials. Tota l’atenció es realitzarà de manera telefònica, en el 96 316 05 00 i a través del xat habilitat en la web municipal, www.burjassot.org, que serà tendit pels professionals del Servei d’Atenció al Ciutadà (SAC). Aquesta atenció telefònica es veurà reforçada en aquests dies per a poder solucionar, en la mesura que siga possible, totes les preguntes que es plantegen els ciutadans.\nEn el cas de Serveis Socials, l’atenció serà també telefònica, excepte els casos d’emergència social. Si això succeïra, es prendran les mesures apropiades i s’actuarà concorde al que s’estableix per a donar el millor servei al ciutadà.\nPolicia Local està en permanent alerta i s’atendrà preferentment via telefònica les consultes que es puguen realitzar, 96 364 21 25/092\nTal com es desprén del Decret de l’estat d’Alarma, se suspenen els termes i s’interrompen els terminis dels procediments administratius en curs, fins que cesse el citat estat. En el cas que els ciutadans vulguen realitzar alguna gestió administrativa, tenint en compte la citada interrupció de procediments, hauran de fer-ho a través de la Seu Electrònica de l’Ajuntament, allotjada en la web municipal. http://www.burjassot.org/sedes-electronicas/\nL’Ajuntament de Burjassot aplica noves mesures respecte al COVID-19 added by Ribera Televisió on 16 març, 2020


Marta Ribas (ICV-EUiA): "La solució a aquesta crisi és un front unitari d'esquerres a Rubí”\nMenu\t INICINOTICIESESPORTSOPINIOPROGRAMACIOA LA CARTAPODCASTPLE MUNICIPALUSUARISRUBI AL DIA\nDivendres, 04 abril 2014 20:09\nD'esquerra a dreta: Francesc Hinojosa (portaveu grup municipal ICV-EUiA), Ivan Hernáez (regidor), Marta Ribas (copresidenta ICV) i Martín Pretel (coordinador local EUiA)\nDivisió PSC, icveuia, Iniciativa per Catalunya Verds, esquerra unida i alternativa, marta ribas, Martín Pretel, trencament pacte, ERC,\nIniciativa per Catalunya Verds – Esquerra Unida i Alternativa (ICV-EUiA) creu que el trencament del pacte de govern evidencia la necessitat de crear un front unitari d’esquerres per a les properes eleccions municipals. La coalició veu difícil que un equip de govern feble pugui fer front a una dreta cada cop més forta.\nInactivitat i falta de transparència, lideratge i ambició. Aquests són alguns dels greuges que, segons ICV-EUiA, patia darrerament l’equip de govern de Rubí.\n“Crec que no descobreixo res si dic que ERC abandona un govern que està en caiguda lliure des de fa temps”, explica la copresidenta d’ICV a Rubí, Marta Ribas. “En un moment com l’actual, la ciutadania necessita polítiques valentes i decidides i això un govern dèbil ho té molt difícil per fer-ho. Creiem que la solució a això és un front unitari de les esquerres a la ciutat”.\nLa presidenta d’ICV aposta per deixar enrere les formes tradicionals de fer política i donar resposta a les necessitats de la ciutadana amb una proposta electoral diferent. Un front d’esquerres que podria tenir el rerefons de Convocatòria per Rubí, de la qual Ribas espera que ERC, ara que ha passat a l’oposició, continuï interessada en formar-hi part.\nPel que fa al futur immediat, el coordinador local d’EUiA Martí Pretel assegura que “si el govern municipal fa un gir cap a la dreta, nosaltres sortirem al carrer i cridarem la militància socialista perquè es mobilitzi i eviti que aquestes polítiques vagin en contra del desig majoritari de la gent que va votar el PSC desitjant polítiques d’esquerres”.\nRaons pobres pel trencament del pacte\nICV-EUiA creu que els motius que la portaveu republicana Arés Tubau ha donat per trencar el pacte són pobres i sospita que responen a qüestions electorals. Tot i així, creu que es tracta d’una decisió legítima de la militància i la directiva d’ERC Rubí.\nEncara en relació a la figura de Tubau, la coalició tem que la l’àrea d’Educació es ressenti del futur canvi de cartera. En aquesta sentit, recorda que encara està sobre la taula la problemàtica del transport escolar, un tema que, segons ICV-EUiA, sempre ha liderat la ja exregidora.\nMarta Ribas, copresidenta ICV\nMartín Pretel, coordinador EUiA\nLa comunitat àrab de Rubí inicia un cicle de contactes amb els partits polítics


Prop de 2.800 alumnes participen aquest curs en el Programa d’auxiliars de conversa d’anglès\nEs tracta d’un programa pioner per reforçar les habilitats orals de l’alumnat en llengua anglesa amb auxiliars de conversa nadius dins l’horari lectiu\nEl Programa d’auxiliars de conversa d’anglès arrenca aquest curs amb 2.796 alumnes participants, de 30 centres públics i concertats de la ciutat repartits en 97 grups. En els cinc cursos anteriors han participat prop de 10.000 joves de la ciutat.\nAquest programa posa a disposició dels centres educatius de secundària auxiliars de conversa nadius que, en coordinació amb el departament d’anglès de cada centre, reforcen les habilitats orals de l’alumnat dins l’horari lectiu. Es preveuen també activitats de reforç gratuïtes en horari extraescolar i en petits grups per als alumnes amb necessitats educatives específiques que ho requereixin.\nEl programa s’adreça als estudiants de 4t d’ESO, tot i que una part, 633, són alumnes de 1r a 3r d’ESO dels instituts Jaume Botey, Rubió i Ors i Pedraforca, que l’incorporen dins el programa Fem tàndem. Aquest curs el programa s’ha ampliat amb l’alumnat de l’Institut Escola Gornal, ja que aquest any la primera promoció d’ESO del centre arriba a 4t. El programa es desenvolupa en els 15 centres públics de la ciutat i en 15 centres concertats. El programa compta amb 14 auxiliars de conversa en anglès amb formació universitària, la majoria procedents d’Anglaterra.\nLa iniciativa, que es va posar en marxa el curs 2016-2017, s’emmarca en un dels objectius estratègics de l’Ajuntament, que és garantir els drets bàsics de les persones i els serveis municipals com a instruments d’equitat i cohesió social. I concretament en l’àmbit educatiu, desenvolupar accions encaminades a millorar les competències, la capacitació i les oportunitats d’èxit dels estudiants complementant els seus ensenyaments bàsics per tal d’avançar vers una societat del coneixement. El Programa d’auxiliars de conversa d’anglès està molt ben valorat per part dels centres educatius que hi participen i també per part del Departament d’Educació.


Holiday home Olesnice v Orlickych horach 1 Destne V Orlickych Horach República Txeca - Ofertes d'hotels amb els MILLORS DESCOMPTES EN LÍNIA\n-, Destne V Orlickych Horach, Destne V Orlickych Horach, República Txeca, 51783 - Veure al mapa\nMés informació sobre Holiday home Olesnice v Orlickych horach 1\nPer als viatgers què vulguin captar les imatges i els sons de Destne V Orlickych Horach, Holiday home Olesnice v Orlickych horach 1 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday home Olesnice v Orlickych horach 1, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara piscina privada, banyera hidromassatge, aire condicionat, servei de despertador, escriptori per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Holiday home Olesnice v Orlickych horach 1 és una selecció idònia per a la vostra estada a Destne V Orlickych Horach.


Peredelkino Guest House Moscou Rússia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nPeredelkino Guest HouseBorisa Pasternaka Street 11, Aforest Oest, Moscou, Rússia, 129223 - Veure al mapaExcepcional9,6Basada en31comentarisPeredelkino Guest HouseVeure més fotosVeure més fotosVeure totes les 46 fotosExcel·lent ubicació 9,5Veure al mapa9,5UbicacióParticularitats que li encantaranWi-Fi gratuït en totes les habitacionstransport hotel/aeroportascensorservei de llançadora\nDistàncies i informació bàsicaaeroports a prop4,7 kmAeroport internacional de Vnukovo (VKO)37 kmAeroport internacional de Sheremetyevo (SVO)estacions de tren i autobús12 kmEstació de Metro de Molodyozhnaya14 kmEstació de Metro de Krylatskoyehospitals i clíniques20 kmNauchnyy Tsentr Serdechno-Sosudistoy Khirurgii Im A N Bakuleva Ramnfarmàcies9 kmPharmacycaixer automàtic400 mATM\nSobre l'allotjamentDescripcióIdeal tant per a la diversió com per al relax, Peredelkino Guest House es troba a la zona de Aforest Oest de la ciutat de Moscou. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Peredelkino Guest House, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. L'ambient de Peredelkino Guest House es reflexa en cada habitació. calefacció, escriptori, balcó/terrassa, insonorització, ventilador són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Peredelkino Guest House és una elecció inteligents per a viatgers a Moscou, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Desplaçamentservei de llançadoratransport hotel/aeroport Àpats, begudes i refrigericuina compartida Serveis i comoditatszona de fumadors Per als nenshabitació familiar Accésascensors'admeten animals de companyia Disponible a totes les habitacionsbany compartitescriptoriservei de planxacalefaccióforn microonestelevisió de pantalla planacuina americanainsonoritzacióTV satèl•lit/cableempolles d'aigua de cortesianevera Idiomes ParlatsAlemanyHolandèsRusMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Estadi Olímpic de Seül (Corea del Sud) - Ressenyes\nEstadi Olímpic de Seül (Corea del Sud)\nE-Land de Seül\nCapacitat: 69.950 (tots asseguts)\nAdreça: Estadi Olímpic de Seül, 25, Olympic-ro, Songpa-gu Estadi Olímpic de Seül, Seül 05500 Corea del Sud\nTelèfon: +82 2-2240-8800\nÀlies del club: SEFC\nAny d'obertura del terreny: 1984\nKit per a la llar: blau marí\nKit de sortida: Cel blau\nCom és l’Estadi Olímpic de Seül?\nL'estadi olímpic de Seül és un dels diversos llocs de joc que es va construir per acollir els Jocs Olímpics d'Estiu de 1988. Un dels més grans d'aquest tipus a Corea del Sud, l'estadi olímpic de Seül té el potencial per acollir prop de 70.000 espectadors. També és un estadi amb un munt de sky boxes i una zona d'estar VIP per gaudir d'una opulenta experiència quan es veu el Seoul E-Land FC jugar en aquest terreny. L'estadi es troba a la ciutat capital de Corea del Sud, Seül. L’estadi forma part d’un complex que també compta amb atraccions, parcs, centre comercial, un gran cinema i molt més. La capacitat inicial del sòl era d’uns 100.000, però més tard es va reduir a poc menys de 70.000. En algunes ocasions, l’equip nacional de Corea del Sud ha estat utilitzant les instal·lacions abans d’entrar completament en mans de l’equip K League 2 el 2015.\nla majoria de gols en un partit de futbol\nLa mida enorme de l’Estadi Olímpic de Seül sens dubte serà intimidant per als visitants al principi. El terreny té tres nivells en què se situen els seguidors. Els nivells flueixen a través de l’estadi en lloc de separar-se en seccions identificables. La inclinació general de l’assentament és molt gradual i no es reflecteix en l’estil vist a la majoria d’estadis europeus. Aquesta serà la diferència més gran per als seguidors visitants, que també han de lluitar amb la distància considerable entre els seients i el terreny de joc. La pista de cursa i la naturalesa ovalada del terra fan que els seients darrere de la porteria siguin força allunyats. Els seients dels laterals llargs també estan lleugerament allunyats, però no en la mesura de la resta de trams.\nLa ubicació del terreny a prop del riu Han el converteix en una destinació inconfusible a la ciutat de Seül. Com que es troba relativament al centre de la ciutat, pot ser bastant difícil arribar a l'estadi en cotxe. Tot i així, si és absolutament prioritari portar un cotxe a terra, és millor utilitzar una adreça satnav de la següent manera:\n515, Seongsan-dong, Mapo-gu, Seül\nHi ha un munt d’aparcament disponible als locals i els usuaris no haurien d’afrontar problemes quan intentin trobar un lloc per als seus cotxes. De fet, hi ha llocs disponibles per a vehicles petits i vehicles grans. Els vehicles petits obtenen una tarifa de 1.000 won per hora i 500 won per cada 15 minuts addicionals. Per als vehicles més grans, la taxa és de 12.000 won.\nLa terra està molt ben connectada amb les altres parts de Seül mitjançant el sistema de metro. Per a algú que intenta arribar des de l'estació principal de Seül, hi ha molts trens que llegeixen a l'estació del complex esportiu, que es troba a uns 1,3 km de l'estadi olímpic. Es triga uns 45 minuts en metro des de l'estació de Seül. El cost del mateix no hauria de ser superior a 3000 won. Al mateix temps, un taxi costaria uns 19.000 won segons el trànsit. Tanmateix, això és molt més ràpid, ja que només trigaria uns 15 minuts a fer el viatge.\nL'aeroport és a uns 30 minuts amb cotxe de l'estadi. No obstant això, una tarifa de taxi costaria fàcilment uns 40.000 wones, mentre que també es pot agafar un metro, que costarà uns 2300 wones, amb un temps de viatge gairebé el doble que el d'un taxi. També hi ha diversos autobusos que circulen des de l'aeroport fins a l'estadi i que costarien uns 7.000 won per un viatge d'anada.\nEl preu de les entrades per veure jugar a Seoul E-Land a l’estadi de Seül és extremadament baix. Això es podria deure en part a l'estat actual de la lliga de Seoul E-Land, ja que l'equip només és la segona divisió. Si l'equip juga a la primera divisió, els preus podrien ser lleugerament més alts. El cost de veure un partit a l’estadi olímpic de Seül depèn del tipus i la categoria de l’adversari. Un joc de gran perfil acabaria costant més que un partit normal.\nSeül és una instal·lació moderna que es va construir el 21c-segle. Per tant, no és d’estranyar que es prengui una atenció decent per assegurar-se que els aficionats discapacitats no s’enfrontin a cap problema en intentar agafar un punt de vista per als partits. L’estadi olímpic de Seül ofereix un descompte del 50% en els bitllets d’estacionament per a persones amb discapacitat. També hi ha entrades especials i funcions d’accessibilitat repartides per tot l’estadi de manera que fins i tot les persones amb cadira de rodes poden visitar-les.\nTours a l’Estadi Olímpic de Seül\nHi ha visites organitzades per les instal·lacions esportives de Seül. Tot i tenir diverses dècades d'antiguitat, l'estadi encara aconsegueix mantenir a prop de molts compatriotes a Corea del Sud. Com a resultat de l’organització de partits amb la selecció nacional de Corea del Sud, el terreny ha guanyat molta importància, història i popularitat. Els recorreguts són una gran opció per explorar des de dins i els visitants poden gaudir de moltes facetes del terreny sense la multitud ni l'experiència d'un dia de partit.\n2019-2020: 53 (Lliga K 2)\n2018-2019: 3112 (Lliga K 2)\n2017-2018: 689 (Lliga K 2)\nSigues el primer a deixar una ressenya sobre Seoul Olympic Stadium (Corea del Sud).\nliverpool vs southampton 6-1 destacats\npreus i horaris de la piscina d’oci Hyde\nequips que han estat a la primera lliga\ncalendari de vuitens de final de la lliga de campions\naparcaments a prop de l'estadi del mil·lenni de Cardiff


Cada Unitat Didàctica s'avaluarà amb un test on line. Els estudiants poden realitzar els test fins al dia de l'examen. Només tenen una oportunitat per realitzar cada test. La nota mitjana de tots els test suposarà el 30% de la nota final. A més, hi ha una sèrie de problemes proposats. La realització d'aquests problemes suposarà el 20% de la nota final. Els estudiants poden realitzar els problemes fins al dia de l'examen. L'altre 50% vindrà donat per la nota de l'examen final. Aquest examen final consistirà en el desenrotllament d'un cas pràctic relacionat amb la matèria objecte de l'assignatura. Els estudiants podran utilitzar tot el material de classe per a l'examen.


Tallers d'arqueologia 2021/2022\n1. VINE, I FARÀS D'ARQUEÒLEG\n2. ARQUEÒLEGS. ELS DETECTIUS DEL PASSAT.\n3. AFRANIA. UNA ESCLAVA D'ILERDA\n4. VISITA A LES ADOBERIES\nL’any 2010 les adoberies van ser obertes al públic, i des de aleshores s'han ofert activitats didàctiques. Els dos primers anys gestionades des del Pla de Barris Magdalena-Noguerola, i a partir de 2012 van ser assumides per l’Arxiu Arqueològic.\nL’activitat actual consisteix en una visita guiada, adaptada als diferents cicles de primària, secundària i batxillerat.\nDurant el recorregut per les adoberies una arqueòloga introdueix als alumnes més petits en conceptes bàsics per comprendre com funcionava una adoberia, quin tipus de pells s'utilitzaven i quins objectes es fabricaven amb les pells adobades. Als alumnes de cicles superiors, a més a més, se’ls hi explica els diferents processos del treball de la pell i les diverses especialitzacions segons els gremis. Al final de cada visita s’entrega als alumnes un dossier didàctic de treball que han de resoldre posteriorment a classe amb l’objectiu de reforçar i aprofundir en els continguts apresos.\nDuració aproximada de l'activitat 45 minuts.\n5. RETALLS DE LA NOSTRA HISTORIA.\nAmb aquesta mostra es realitzarà una visita guiada pel magatzem de l’Arxiu Arqueològic. On els alumnes podran contemplar, i fins i tot tocar estris dels nostres avantpassat, que han estat recuperats en les excavacions arqueològiques realitzades a la ciutat.\nEl recorregut pels nombrosos materials de les diverses èpoques històriques els permetrà descobrir l’evolució de la ciutat des de la Ilerda on van viure els romans fins l’època actual.\nDurant la visita es visionarà una vídeo amb la restitució 3D de les Termes romanes i es farà una petita gimcana que permetrà als alumnes “Descobrir alguns dels tresors de l’Arxiu Arqueològic”.\nDuració aproximada de l'activitat 1 hora.\nArxiu arqueològic de Lleida\nAv. Fontanet ,26\n973 700 345\n616 96 21 12


"El Hormiguero" torna demà amb Penélope Cruz com a convidada - Diari de Girona\n"El Hormiguero" torna demà amb Penélope Cruz com a convidada\nL´equip del programa d´Antena 3 s´ha renovat. atresmedia\nEl Hormiguero 3.0, el programa d'Antena 3 presentat per Pablo Motos, estrenarà demà dimarts, 6 de setembre, la seva onzena temporada amb noves seccions i col·laboradors, entre els quals hi ha Emilio Aragón, i amb un gran nombre de convidats "de luxe" confirmats que passaran pel plató, que inaugurarà l'actriu Penélope Cruz. "Per a mi és molt emocionant haver tornat i haver vist durant quinze dies de nou l'equip posar-se en marxa", assegura Pablo Motos, premi Nacional de televisió 2016, que encara la seva onzena temporada al capdavant d'aquest format d'entreteniment.\nPenélope Cruz exercirà de padrina d'aquesta nova entrega, per parlar del projecte Soy uno entre mil, un documental amb el qual pretén sensibilitzar sobre la importància de la investigació sobre la leucèmia infantil. Mireia Belmonte, i els actors de Juego de Armas Jonah Hill i Miles Teller, Víctor Manuel, Ana Belén, Mi?guel Ríos i Joan Manuel Serrat també visitaran el plató en aquesta primera setmana. Emilio Aragón estrenarà la secció "Covers", un espai en què "persones que no poden tenir accés a la televisió" podran fer versions d'èxits musicals, que es recopilaran finalment en un àlbum.


La Copa del Món s’acomiada complint les expectatives - Esport Adaptat | FCEDF\nPremsa FCEDF 17 gener, 2009\nEl propi Manel Ibern, director de l’àrea política esportiva de la Secretària General de l’Esport, així ho reconeixia al tancament de la copa, “s’ha demostrat un gran nivell organitzatiu”.\nMés enllà de l’organització, el rendiment esportiu ha estat alt i els esquiadors han demostrat un gran nivell, la qual cosa han provocat que cada descens fos un espectacle per les instal·lacions de La Molina. En la vessant esportiva, els tres representants catalans de la Federació Catalana d’Esports de persones amb Discapacitat Física (FECDF) s’han reduït a dos, ja que Jacob Guilera no ha participat en l’eslàlom. Ramon Homs, en la modalitat de cadira, i Úrsula Pueyo, en la de peu, sí ho han fet i han acabat a la cua de la classificació.\nEncara que Pueyo ha estat una de les quaranta esportistes que ha quedat fora en la segona i darrera jornada.\nHoms ha mantingut un duel, en la primera màniga, amb l’italià Luca Carrara, el suís Micha Josi i l’alemany Matthias Uhlig per no ser l’últim. El primer temps de l’esquiador del Montanha Aran Club ha estat de 1’04”51 centèsimes, el 16è millor, a poc més d’un segon del bàvar i per davant de l’italià. Però en la segona sèrie, el català ha fet un mal descens, 1’12”79 centèsimes, que l’han condemnat a tancar la classificació en 17a posició.\nEl darrer dia d’eslàlom, Ramon Homs ha sortit a per totes, malgrat millorar les estadístiques del dia anterior, ha acabat la jornada signant en total, 2’13”79 centèsimes.\nA la primera màniga, 1’08”65 centèsimes i a la segona, 1’05”14. Malgrat això, el representant de la FCEDF ha estat l’únic que ha complert els quatre dies a la línia de sortida. Úrsula Pueyo, per la seva part, ha estat molt allunyada dels temps de les seves rivals. En la primera màniga, la catalana ha aturat el cronòmetre en 1’25”30 centèsimes i en la segona, 1’26”95 centèsimes. Pueyo no ha acabat el primer descens de la segona jornada i s’ha retirat.\nL’estadi Supermolina ha estat al llarg d’aquests quatre dies l’escenari pel qual han passat el més d’un centenar d’esquiadors de vint nacionalitats diferents, tant amb discapacitat física com amb deficiència visual.


La televisió, la veu més elevada | NacióDigital\nper Toni Vall , 29 de novembre de 2019 a les 19:20 |\nImatge corporativa del programa de televisió Gran Hermano | Mediaset\nFederico Fellini: "Voldria suggerir a l'espectador la conveniència d'un major esperit crític enfront de la televisió, un invasor de la casa, de la intimitat. Fins i tot dels somnis, perquè la televisió també funciona de nit".\nPedro Almodóvar: "La televisió un testimoni que no ha sigut convidat. Una invasió que creix d'una manera terrorífica".\nDues reflexions fetes els anys 1986 (Fellini) i 1993 (Almodóvar). Dos cineastes, dos noms que, cadascun a la seva manera, han sigut decisius dins la història del cinema. M'ha interessat molt saber quina opinió tenien ja fa uns quants anys sobre la televisió. Ho he descobert gràcies a la tasca memorable que fan des del compte de twitter @arxiuTV3CR. Fellini, gran coneixedor del comportament humà, bussejador dels somnis i l'onirisme, no és estrany que emparenti la tele amb els somnis. I Almodóvar, a qui la televisió ha servit decisivament per a injectar referents i aromes pop al seu cinema, sempre és divertit escoltar-lo quan exagera, quan perfila alguna de les seves agudes reflexions, sovint molt més agudes que el seu propi cinema.\nPer què ve a tomb tot això? Doncs perquè un té la sensació que la televisió sempre ha fet por, sempre s'han arraulit al seu voltant consideracions i judicis catastrofistes. Sempre se l'ha contemplada com si fos el llop cruspint-se les set cabretes, torturant els tres porquets o assetjant la Caputexeta Vermella. La van voler fer fracassar, l'han culpada de tots els mals de l'univers: de la davallada del cinema, de tot el que té a veure amb les actituds pernicioses dels joves i els infants, de l'empobriment de la cultura... I allà continua.\nAllà continua, en efecte, oferint cada dia espectacles dantescos com, per exemple, l'últim vòmit expel·lit per Gran Hermano. El cas aquest de la suposada violació. NO n'he volgut llegir gran cosa perquè ja de prou mala llet estic. Allà continua, bussejant cada dia més per les aigües tèrboles, ennegrides, de la política. La lluita diària de la informació. De l'emissió d'informació, de la lluita pel poder, per la influència.\nAmb molt pocs dies m'he empassat tota la sèrie The LOudest Voice, sobre una figura que per mi era pràcticament desconeguda: Roger Ailes, creador de Fox News, marionetista a l'ombra de Rupert Murdoch, un individu poderós i llefiscós que durant més de vint anys va ser un poder molt rellevant a l'esfera mediàtica i política dels Estats Units. La sèrie és impecable. Explica totes les maniobres, tot el joc brut, tota la intoxicació que aquest individu i els seus sequaços van produir com a maquinària de propaganda del partit republicà i les seves esferes col·laterals d'influència. Se'ls ha de reconèixer mèrit en la seva tenacitat, en la seva capacitat per a crear un món i injectar-li discurs i sentit propi.\nLa televisió, aquesta institució tan fonamental del nostre temps. Hi estem permanentment barallats, no podem estar sense ella.


Club Atletisme Gavà: El CAG present a la 24a Marxa del Garraf\nEl CAG present a la 24a Marxa del Garraf\nAquest passat cap de setmana es va respirar muntanya a Gavà. La tradicional Marxa del Garraf, organitzada per la Unió Muntanyenca Eranprunyà, que va arribar a la 24a edició, és ja tot un referent al Circuit Català de Caminades de Resistència, com és tradicional l'última prova puntuable per l'edició del 2018. I la secció de muntanya i els amics del club no podien faltar.\nTot el grup junt abans de la prova\nAquesta edició a més a més tenia un punt molt emotiu, la mort del Joan Comas i Aregall, un dels referents a la UME i de la prova en sí, fa just un mes i que tots els presents van recordar amb un minut de silenci just abans de la sortida del G48 (distància oficial) i la G21 (distància curta).\nLa presència del club va ser nombrosa, és una de les proves estrella de la ciutat, i l'organització de la UME és excepcional. La secció de muntanya, opens i amics, van gaudir d'un recorregut que ens fa passar pels paratges més increïbles de la nostra comarca.\nLes vistes des de la pujada\nEl dia va acompanyar, i el respecte pel medi ambient dels participants i de l'organització va ser exquisit. Els dos recorreguts presentats, l'oficial de 48 km reservat pels més agosarats és tota una delícia.\nL'entrada del grup de Muntanya\nLa distància de 21 km, assequible per a tothom, és la via d'iniciació per començar a fer esport de muntanya, i gaudir dels paratges que tenim a tocar de la nostra ciutat.\nNovament, gràcies UME!\nL'amistat i el companyerisme són claus al club\nLes Fotos de la Marxa del Garraf, aquí


Albiol s'acomiada com president del PP català assumint el resultat de les últimes eleccions\nPublicat 10/11/2018 15:07:42CET\nOfereix la seva col·laboració a Alejandro Fernández: "Comptes amb mi com un militant més"\nDel seu successor ha destacat els seus principis i valors, i s'ha posat a la seva disposició per col·laborar amb el PP sorgit d'aquest Congrés: "Comptes amb mi com un militant més"\nEl president sortint ha repassat en el seu discurs la seva etapa al PP català, des del dia en què es va afiliar a Badalona (Barcelona) fins a la decisió de donar "un pas al costat", recordant la seva etapa com a alcalde i com a diputat en el Parlament en ple procés independentista.\n"No sabeu les vegades que penso en la il·lusió que vaig sentir aquell dia, en la il·lusió que per mi tenia militar en un partit amb unes idees tan fermes que hi havia persones disposades a donar la vida per elles", ha afirmat.\nHa elogiat al grup parlamentari que va liderar després de les eleccions catalanes de 2015 enfront dels "atropellaments" dels independentistes que van intentar en aquella legislatura que Catalunya es convertís en un país independent i ha recordat que el PP català defensava l'aplicació de l'article 155 de la Constitució des de feia temps.\n"Al contrari del que feien alguns, que només es van posar a reclamar l'aplicació d'aquesta mesura democràtica quan les enquestes ja demostraven que era el que volien la majoria i catalans i espanyols", ha criticat, en referència velada a Cs.\nTambé s'ha referit a Cs, encara que sense esmentar-los explícitament, l'encara secretari general del PP català, Santi Rodríguez, que ha parlat dels resultats electorals de desembre de 2017, pels quals el partit va passar d'11 escons a 4 al Parlament.\nI ha retret a la formació taronja que prioritzés guanyar les eleccions a Catalunya a vèncer al sobiranisme a les urnes, la qual cosa va contribuir al seu mal resultat, ha dit: "Doncs ja està. Ja han guanyat. I després, què?".\nRodríguez, que ha aconseguit aprovar el seu informe de gestió per unanimitat, també ha explicat com la pèrdua de representació "va obligar a prendre mesures d'estalvi de forma immediata", que hauran de continuar sota la Presidència d'Alejandro Fernández.


Equipaments; hospital a Bovera\n"Mas del Sinyó": es tracta d'una gran construcció de principis del segle XX que va ser utilitzada com a hospital de guerra.\nEntitats polítiques a Bovera\nL'edifici del Casal va ser la seu del Centre Republicà (dretes) durant el temps de la II República i de "la societat" després de 1939. Molt a prop del Casal, a la plaça de la Bassa, en el que avui és una casa particular, hi va haver el Centre d'Esquerra en temps de la II República. L'ajuntament va ser la seu del Comitè Antifeixista.\nPel que fa a les entitats de la vida cívica, podem destacar que a la vila de Bovera hi havia el Centre Republicà, el Centre d’Esquerra, la Societat, i fins i tot, una banda, de la qual no en sabem el nom, però que va actuar a Lleida. També hi va haver un grup de Teatre que en el 1945 va representar l’obra Luisa Fernanda.\nFosses militars a Bovera\nhi ha fosses a;\nA la carretera que baixa per la vall d'en Cana en direcció a Flix, al lloc dit de "la casilla".\nMolt a prop de "la casilla", al mas del Vidal.\nEntrant al cementiri, a mà dreta, hi ha una fossa comú de soldats republicans consistent en dues rases al costat de la paret.\nSenyalant el lloc, només hi ha la làpida que la família d'un noi de Mollerussa, mort a Bovera durant la batalla que hi tingué lloc, va col.locar-hi.\n"La casilla": a la banda de dalt de la carretera encara es pot reconèixer a terra la planta d'una caseta, part del paviment d'aquesta i les restes d'una cisterna on, hi havia 12 soldats i una dona (no sé si miliciana, infermera, "querida"...) que foren assassinats pels soldats nacionals.\nEls seus cossos van ser enterrats a l'altra banda de la carretera, en una fossa comú, entre dos oliveres.\nEl mas d'en Vidal: aquest mas era un "puesto de socorro" de l'exèrcit republicà (lloc on els ferits rebien les primers cures abans de ser duts a l'hospital). Allí hi ha enterrat un metge de l'exèrcit repubilcà. En senyal d'això, en Josep Maria Vidal va esculpir una petita creu en una pedra.\nVestigis de bombardejos a Bovera\nEl carrer de Baix va ser bombardejat\nArqueologia bèl·lica; camps de batalla a Bovera\nEls camps de batalla a Bovera es situarien a la Vall d'en Cana i la serra de Matalescabres. Aquests espais, són pràcticament imperceptibles per aquelles persones que siguin foranis a la zona. Tot i així, si s’hi va acompanyat d’algun veí, hom pot observar molts llocs de memòria en el terme. Dins del camp de batalla era normal trobar-hi trinxeres i búnquers.\nProp d'un mas a la serra de Matalescabres hi ha una cova on s'hi amagaren 32 persones (entre les quals, la persona amb la qual hem parlat, Josep M. Vidal) mentre el front va ser a Bovera; hi van entrar essent al bàndol republicà i quan van poder sortir-ne ja eren en terreny nacional.\nEn un tros d'aquest veí encara es conserva un petit mur de pedra o parapet construït pels soldats republicans per a la batalla; a prop d'aquest mur hi havia altres munts de pedres al lloc on perfectament hi podia haver hagut altres construccions similars.\nCanvis de nom de carrers i places de Bovera\nAvui en dia, al poble de Bovera, tots els carrers tenen noms de topònims locals:\nCarrer de les escoles, carrer de Lleida, carrer Major, del Solà, nou del Solà, plaça de l'església, de la Bassa, carrer de baix, el raval, carrer de la carrerada, la Palma, de Pobla, de Flix,...\nAmb els successius canvis de règim ha anat canviant l'idioma amb que se'ls anomenava, però no el nom; així, durant les dictadures de Primo de Rivera i de Franco l'idioma era el castellà i durant els períodes democràtics, amb la republicà primer i amb la monarquia des de la Transició, ho ha estat el català.\nCal dir que durant la guerra civil es van canviar els noms de tots els carrers del poble, passant dels topònims de tota la vida a noms amb connotacions democràtiques o fins-i-tot clarament revolucionàries com ara Plaça de la Llibertat, carrer Azaña, República, F.Macià, Durruti, Ascaso, 19 de Juliol i Largo Caballero.\nTot i aquest canvi puntual, cap dels informants que vivien a Bovera durant la guerra recorda quin era quin, ja que ells van continuar anomenant els carrers pel seu nom de sempre.


Comença el Festivalet de Roses, amb música, jornades gastronòmiques i màgiques postes de sol - Benvinguts al Món Rural\nComença el Festivalet de Roses, amb música, jornades gastronòmiques i màgiques postes de sol\nAquesta edició concentrarà les seves millors propostes en el dissabte 13 de novembre, una excusa perfecte per un "weekend" de tardor a la Costa Brava.\na Agenda, Denominació d'Origen, Gastronomia, Portada\nMúsica en viu al costat del mar, concurs de pintura ràpida, ral·li de clàssics, visita guiada amb tast al Castell de la Trinitat, taller de cometes, concurs a Instagram… I les màgiques postes de sol del Mediterrani català! Així d’intens és el “Festivalet de Roses” que, des de fa cinc anys, celebra al costat del mar l’anomenat “estiuet de Sant Martí”. I a més a més, una campanya gastronòmica -del 8 al 14 de novembre- en la qual participaran 9 restaurants amb un “Menú Festivalet” des de 22 euros (IVA inclòs). Irresistible!\nSegons la llegenda, Sant Martí, davant d’un vagabund despullat que s’estava morint de fred en plena tardor, va partir la seva capa en dos per a protegir-lo. I Déu, com a premi al seu gest humanitari, el va recompensar amb un canvi climàtic que va fer pujar les temperatures. Aquest canvi de temperatures és el que es coneix com “l’estiuet de Sant Martí” (prop de la seva festivitat l’onze de novembre); una tregua quasi estiuenca en el descens termomètric abans d’afrontar la duresa de l’hivern.\nAprofitant aquesta tregua, la localitat de referència a la Costa Brava, va gestar fa cinc anys un esdeveniment lúdic batejat com a “Festivalet de Roses”. El seu propòsit era aconseguir un maridatge emocional entre bona música en directe al mar, naturalesa en estat pur i saborosa gastronomia local… Tot això abrigat per les més màgiques postes del sol de la Mediterrània catalana, a l’empara de la seva majestuosa badia.\nEl “Festivalet” torna un any més a Roses amb diverses propostes durant la primera quinzena de novembre, amb una jornada molt especial el dissabte 13 de novembre, el zenit del festival. Dins de la programació, de l’1 al 30 de novembre es podrà visitar la interessant Exposició de fotografies finalistes del Concurs d’Instagram 2020, a l’Oficina de Turisme.\nEl dissabte 6 de novembre, hi tenim dues noves cites: el Concurs de pintura ràpida de la posta de sol (15:00 h) a Ca l’Anita, i la Visita guiada al Castell de la Trinitat, amb tast de vins DO Empordà a càrrec del celler Castelló Murphy de Rabós (Preu: 10,50 euros, amb reserva prèvia al Tel. 972.151.466 o enviant email a patrimoni@roses.cat).\nEl dissabte 13 de novembre les famílies amb fills podran participar de forma gratuïta en un Taller de Cometes a la platja de la Perola (d’11:00 a 13:30 i de 16:00 a 17:30 h). I aquest mateix dia se celebrarà el 3r Ral·li de Clàssics Badia de Roses, amb sortida a les 13:00 a la plaça de Catalunya i arribada cap a les 17:30 h al port de Roses. I posaran el guarniment musical dues actuacions musicals en directe al costat del mar, a l’Escenari del Sol de la platja de la Perola: concert de Joina (17:30 h) i de Joan Miquel Oliver (19:00 h).\nCampanya Gastronòmica i concurs d’Instagram\nL’esdeveniment està complementat amb la campanya gastronòmica ‘Menú del Festivalet’, del 8 al 14 de novembre, en què participen 9 restaurants de la localitat, amb menús especials i productes de temporada des dels 22 euros (IVA inclòs), amb entrant, plat principal i postres.\nCa la Valeria ofereix com a plat principal, ‘Arròs negre’. Can Cervera: ‘Paella d’arròs negre senyoret’ o ‘Entrecot de l’Empordà de vaca ecològica, a la pedra’. Falconera: ‘Arròs caldós de franquets, sípia i carxofes’. Harry’s Bar: ‘Pop a la brasa sobre Parmentier de pebrot vermell de la Vera’, ‘Brinsa trufada amb formatge parmesà’ o ‘Braç de xai confitat’. L’Àncora: ‘Pollastre de granja amb galeres’ o ‘Roger amb Parmentier de moniatos’. L’Estrop: ‘Paella de marisc’, ‘Estofat de vedella de Girona amb bolets’ o ‘Orada a la planxa’. Roc-Fort: ‘Botifarra amb mongetes’, ‘Peus de porc casolans’ o ‘Galta de porc rostida a la cassola’. Sidreria Txot’s: ‘Mitjana de vedella 1 kg a la pedra de sal’. I Tramonti Platja: ‘Magret d’ànec amb salsa de castanya’ o ‘Corbina amb llit de cigrons’.\nA més, els aficionats a la fotografia podran participar en el Concurs Instagram, amb un premi de 500 euros a la millor fotografia d’una posta de sol. Per participar-hi haureu de publicar postes de sol de Roses i del Festivalet de Roses amb l’etiqueta #PostaDeSolRoses, #VisitRoses, etiquetar a un amic i seguir-nos a Instagram, tot això entre el 23 d’octubre i el 14 de novembre.\nEtiquetes: DO EmpordàEl festivalet de Rosesjornades gastronòmiquesRoses\nLa DO Empordà impulsa les varietats autòctones per augmentar les vendes de cara al Nadal


Llibres en català - Taizé\nLlibres del germà Roger\nEditorial Claret, 2003, 144 p., ISBN: 8482976877.\nEl fundador de Taizé proposa en aquest llibre un text de meditació per a cada dia de l’any. Aquests textos, curts, volen expressar les realitats a les quals retornar, dia rere dia, al llarg de la vida. Quan ens supera el desencís i els nostres passos esdevenen feixucs i pesats, quan la bella esperança humana s’esvaeix, la pau del cor es fa més indispensable que mai. Aquest llibre ha estat escrit per a qui aspiri a viure en tot la pau del cor, la joia, la simplicitat, la misericòrdia. Amb molt poc, a vegades amb algunes paraules que condueixen a allò que és essencial, és possible, en el seguit dels dies, continuar endavant. Disponible a la botiga en línia.\nEditorial Claret, 2007, 88 p., ISBN: 9788498460421.\nEl germà Roger arribà sol al poble de Taizé el 1940, a l’edat de vint-i-cinc anys. Seixanta-cinc anys més tard, el fundador de la Comunitat de Taizé rememora aquí algunes etapes del seu itinerari i de la seva reflexió. Anant dels seu records d’infantesa a les seves trobades amb la Mare Teresa, les seves relacions amb Joan XXIII, Pau VI i Joan Pau II, les seves visites als països de l’Europa de l’Est en els temps difícils, la vida enmig dels desheretats dels continents del Sud i l’acollida dels joves a Taizé, la seva meditació evoca els múltiples passos empresos per posar senyals de comunió i de pau, en particular en els llocs de ruptura de la humanitat. Disponible a la botiga en línia\nde Bernat Soler. Il·lustracions de Sebastià Serra.\nPublicacions de l’Abadia de Montserrat, 2012, 24 p., Col·lecció «Sabies qui?» ISBN: 9788498834895.\nEn aquest llibre ens expliquen què va fer i com va viure Roger de Taizé i perquè hi ha tanta gent que el recorda amb afecte i visiten sovint el petit poblet francès de Taizé. La col·lecció «Sabies qui?» proposa llibres il·lustrats amb fotografies i dibuixos. Els nens coneixeran homes i dones de totes les èpoques que per la seva vida solidària i senzilla han traspassat fronteres i són respectats i admirats per tothom. Els dibuixos interactuen amb les fotografies dels indrets reals de cada història. Un llibre fàcil de llegir i de molt bon compartir. Disponible a la botiga en línia.\nd’Orsi Hardi. Il·lustracions de Roser Argemí.\nEditorial Mediterrània, 2014, 16 p., Col·lecció «Un mar d’històries», ISBN: 9788499793092.\nAquest llibre tracta sobre la comunitat de Taizé i la vida quotidiana en aquest monestir de França. En Jordi, un nen que visita Taizé amb els seus pares, descobreix conversant amb germans i voluntaris de Taizé qui va ser el germà Roger, les raons que el van empènyer a fundar aquesta comunitat i per quins motius gent d’arreu del món, especialment joves i famílies, viatgen a aquest espai monàstic per conviure-hi durant uns dies. Disponible a la botiga en línia.\nLast updated: 21 de novembre de 2020


Actualitzada 24/12/2020 a les 09:37\nLa Diputació de Lleida inaugura una mostra en la qual 13 fotògrafs aporten la seua visió de la mascareta || Asseguren que aquest complement “ens ajuda a salvar vides i també ens canvia”\n© Un moment de la inauguració de l'exposició, ahir al vestíbul de la planta baixa de la Diputació.\nDIPUACIÓ DE LLEIDA\n© Foto de família del president de la Diputació, Joan Talarn, i alguns fotògrafs de la mostra.\n© El responsable de Bonum No Rules, preparant un arròs\n“La mascareta ens està ajudant a salvar vides, però també ens canvia i ens fa actuar de forma diferent en el nostre dia a dia.” Amb aquesta premissa, la diputació de Lleida va inaugurar ahir l’exposició Emmascarades, en la qual tretze professionals de la fotografia lleidatans aporten el seu particular punt de vista sobre l’ús del que ja s’ha convertit en un complement indispensable. Es tracta de Jordi Adrià, Isabel Barios, Lleonard Delshams, Ramon Gabriel, Santi Iglesias, Susana Martínez, Llorenç Melgosa, Gala Oró, Jordi V. Pou, Llorenç Rosanes, Mireia Salvía, Iolanda Sebé i Lídia Vives, que en cada una de les seues obres plasmen com la mascareta ha transformat la vida de caçadors, fotògrafs, agents rurals o els professionals de la restauració. “La mascareta distingia fins ara els superherois ficticis que protegien la ciutadania. Però avui dia la pandèmia ha creat un altre tipus de persones emmascarades que ens protegeixen als altres i a elles mateixes de qualsevol contagi en la vida real. L’ús de la mascareta no es tracta tant d’heroisme, sinó d’empatia i responsabilitat”, va explicar ahir durant l’acte d’inauguració de la mostra el president de la Diputació, Joan Talarn, que va destacar que “la mascareta ens canvia a tots i cada una de les imatges que formen part de l’exposició compten una història diferent”.\nMireia Salvía, amb més de 24 anys d’experiència en el món de la fotografia, va optar per retratar un fotògraf amb les ulleres entelades. Amb la seua obra “volia plasmar aquesta situació tan quotidiana i molesta per a les persones que utilitzem ulleres, posant l’accent en els professionals de la fotografia, el treball dels quals se sustenta sobretot en la vista”. Per la seua part, el fotògraf Santi Iglesias va retratar un guarda forestal amb mascareta acompanyat d’un mussol i va explicar que “l’objectiu era contraposar idees de llibertat i captivitat, reforçant el valor artístic de la composició amb una imatge en blanc i negre”. La mostra, comissariada per Anselm Ros, romandrà exposada de forma permanent al vestíbul de la planta baixa de la Diputació. D’altra banda, el calendari que cada any reparteix l’organisme entre els ajuntaments de la demarcació dedica la seua edició del 2021 als professions més colpejats per la pandèmia.\nLes mascaretes, també present als fogons dels restaurants\nMostrar com la mascareta s’ha colat en un sector tan castigat com la restauració, que aquest any ha tret forces de flaquesa per adaptar-se a les restriccions sanitàries de la pandèmia. Aquest era el missatge de l’obra amb la qual el fotògraf Lleonard Delshams, durant anys responsable de la secció de Fotografia de SEGRE, participa a l’exposició Emmascarades. Amb una composició que juga amb el color, Lleonard Delshams va retratar Ramon Tudela, responsable del restaurant Bonum No Rules, preparant un dels seus populars arrossos.


El PS vol que el Consell General hagi de ratificar els acords d’intercanvi automàtic - FÒRUM.ad\nOn: 05/10/16 14:34\nEls consellers generals del Partit Socialdemòcrata (PS) han presentat dues esmenes al projecte de llei d’intercanvi automàtic d’informació en matèria fiscal. Malgrat que des de la formació es comparteix el text, sí que s’ha volgut reclamar dos canvis que es consideren importants. El primer és que es mantingui que tots els convenis internacionals que se signin a partir de l’entrada en vigor de la llei necessitin la ratificació del Consell General. El segon busca evitar la retroactivitat en la tramesa de dades dels nous acords que es puguin rubricar.\nEn la primera esmena, es demana modificar la disposició final primera de la llei. El text original apunta que els convenis que signi el Govern a partir de l’entrada en vigor de la llei no requeriran el vistiplau del parlament, situació amb la qual el PS no hi està d’acord. Per això, es demanda que “la incorporació de cada un dels estats a la llista dels estats amb els quals s’intercanviarà automàticament informació en el marc del MCAA requereix l’aprovació per part del Consell General”.\nEn aquest sentit, el parlamentari socialdemòcrata Gerard Alís ha posat en relleu que el motiu del canvi demanat és que, tal com està el text, “podria ser inconstitucional”. Al mateix temps, “pensem que la potestat de ratificar els convenis internacionals és del Consell General i intentem que la llei mantingui aquest principi”.\nLa segona i darrera esmena fa referència a la disposició final tercera. En concret, proposa que “l’intercanvi automàtic d’informació amb un altre estat en el marc del MCAA únicament es pot referir als anys naturals a partir de l’1 de gener a l’any següent a l’expiració d’un període de tres mesos des de la data d’aprovació de l’intercanvi pel Consell General”. Sobre aquest canvi demanat, Alís ha explicat que “la idea és que la informació que s’intercanviï amb nous països sigui la de l’any natural següent a la signatura i que no pugui afectar retroactivament el 2017”.\nMalgrat aquestes dues esmenes, el conseller general del PS ha deixat clar que la formació comparteix la pràctica totalitat del text tramitat pel Govern. “La llei ens sembla adequada, compta amb l’aprovació de l’OCDE i és un desenvolupament del conveni al qual vam donar suport al juliol”, ha indicat el parlamentari que, però, ha remarcat que “calia fer aquestes dues precisions”, ja que “de les reunions mantingudes amb els col·lectius afectats, particularment amb les entitats bancàries, s’ha desprès que això causava neguit”. Alís també defensa la necessitat que s’accepti la primera de les esmenes perquè, si no, “hi hauria vulneració de les competències del Consell General”.\nPrevious Post: Un motorista ferit en un accident a l’avinguda Santa Coloma\nNext Post: Jaume Bartumeu participa en un col·loqui sobre François Mitterrand


Monument de l'Abat Oliba - Fires, festes, oci i llocs per visitar.\nL’abat i bisbe Oliba (? 971 - Cuixà 1046). Va renunciar al seu títol de comte de Cerdanya-Besalú i ingressà com a monjo a Santa Maria de Ripoll , monestir del qual fou elegit abat l’any 1008. Immediatamanet fou elegit també abat de Sant Miquel de Cuixà i pocs després de Sant Martí del Canigó . A partir del 1018 també ostentà el càrrec de bisbe de Vic . Va fomentar la protecció i defensa de les propietats eclesiàstiques dels territoris on tenia jurisdicció, i la impulsar de forma molt important de la construcció de noves esglésies que van seguir els paràmetres romànics ; també va convertir el monestir de Ripoll en un centre intel·lectual de primer nivell. Entre les obres més destades que es deuen a la seva empenta es poden citar el mateix monestir de Montserrat o la catedral de Sant Pere de Vic , així com diversos castells a la frontera del seu bisbat, des de Calaf fins a Queralt .\nEn el decurs del període medieval va proliferar una gran inseguretat social deguda a la violència feudal i als constants enfrontaments entre els nobles, que afectava des dels pagesos, fins a l’estament del clergat i als mateixos nobles. Per aquest motiu i a instàncies del l’abat Oliba, es va implantar la pau i treva de Déu , que establia la prohibició de fer la guerra en determinades dates i en determinats llocs. Es va agrupar la pax Dei , per la qual s’establia la protecció del clergat, dels seus béns i dels llocs religiosos amb la treuga Dei , per la qual s’imposava la prohibició de cometre actes violents durant determinats dies de la setmana i diverses dates litúrgiques de l’any.\nAmb la generalització de la construcció d’esglésies romàniques arreu del territori es va permetre la protecció dels béns però també a les persones a l’entorn de les sagreres , un espai sagrat de trenta pases a l’entorn de cada temple.\nCom arribar a Monument de l'Abat Oliba ?


Venda i lloguer de propietats de luxe a Sant Iscle de Vallalta | Premium Houses\nPropietats destacades a Sant Iscle de Vallalta\nBonica masia rural en venda a Sant Iscle de Vallalta\n999 m²Tamany10.027 m²Parcel·la8HabitacionsHab.7 Banys\nEs troba en plena naturalesa a escassos minuts del centre de Sant Iscle de Vallalta. Municipi pertanyent a la comarca del Maresme, on la riquesa de les frondoses selves i la bellesa i els misteris que amaguen els paratges naturals...\nUn racó per desconnectar, Costa Barcelona.\n600 m²Tamany38.000 m²Parcel·la6HabitacionsHab.5 Banys\nAquesta masia classificada del segle XV va ser originalment una vinya. Avui dia és el lloc ideal per relaxar-se i connectar-se amb la natura, gràcies al seu disseny elegant i minimalista que combina el vell i el nou harmoniosament. Està...\nVeure més propietats a Sant Iscle de Vallalta


Biblioteca Montse Fauria: La biblioteca\nLa biblioteca és un espai tranquil, d'estudi i lectura\nA la biblioteca hi pots llegir, estudiar, fer deures, cercar informació en els materials de consulta, demanar préstec de documents i participar a qualsevol de les activitats que s'hi fan.\nEs poden agafar en préstec tot tipus de document (llibres, revistes...). Recorda tornar els documents amb puntualitat perquè altres companys en puguin fer ús.\nCal que esmorzis abans d'entrar a la biblioteca.\nCal que respectis el silenci i el material perquè tothom pugui treballar.


Les entitats financeres tindran molta més presència en el mercat immobiliari durant el 2011 - Jornal.cat\nLes entitats financeres tindran molta més presència en el mercat immobiliari durant el 2011\nDivendres, 3 de desembre de 2010 | 08:00 h\nEls habitatges embargats es podrien multiplicar per tres durant el 2011, segons un reportatge publicat a Blomberg, la situació econòmica i la pressió que el Banc d'Espanya està exercint sobre les entitats financeres perquè minvin l'estoc d'habitatges, podria derivar en una rebaixa d'un 20% més en el preu dels pisos.\nLes entitats financeres tenen en aquests moments al voltant de 100.000 immobles en els seus inventaris, però aquesta xifra es podria triplicar al llarg de l'any vinent tenint en compte que el crèdit amb problemes de la construcció ronda els 181 bilions d'euros.\nEl reportatge del digital britànic recull les declaracions de Fernando Rodríguez, responsable de la companyia Acuña y Asociados, refermant la seva convicció en que els bancs es veuran obligats a reduir els preus d'una manera molt més agressiva si volen reduir el seu estoc. La consultora especialitzada en el mercat immobiliari revela que amb el canvi de la normativa sobre les provisions, els Banc d'Espanya ha posat "la pistola al cap" de les entitats financeres. Segons Rodríguez, l'habitatge baixarà encara un altre 20% fins a 2015, però quan més es deixarà notar la davallada de preus serà al llarg de l'any vinent.\nMés informació: article Bloomberg


La primera 'patata calenta' de Puig - Notícies Política - Notícies Política - e-notícies\nPolítica · 4 de Maig de 2011. 20:39h.\nLa primera 'patata calenta' de Puig\nEl conseller defensa els sis mossos imputats per presumpta col·laboració amb narcotraficants\nEl conseller d'Interior, Felip Puig, ha afirmat, després què el jutjat número 1 hagi imputat sis agents del cos dels Mossos d’Esquadra, acusats de col·laborar amb narcotraficants, que la seva obligació és "defensar els meus policies".\n"No valoraré la instrucció judicial ni tampoc generaré cap opinió. La meva funció és fer de conseller d’Interior i defensar l’honorabilitat dels meus policies mentre així hi cregui, i hi crec. El jutge ha de fer el que creu que ha de fer. El que jo desitjo és que aquesta instrucció vagi el més ràpid possible perquè es pugui demostrar el que jo crec que es pot demostrar: que és la impecable actuació de la Policia de Catalunya", ha dit.\nPuig ha recalcat que "confio plenament en la innocència dels sis professionals, dels sis Mossos d’Esquadra imputats pel jutge, que valoro d’una forma excel·lent la seva professionalitat, demostrada per una trajectòria impecable". En aquest sentit, Puig ha destacat que la carrera professionals d’aquests agents està reconeguda amb "felicitats i condecoracions" que han rebut del propi cos i d’altres cossos de seguretat.\nTot i que Puig s’ha manifestat "respectant la decisió de la justícia", ha dit que els agents rebran "tot el suport polític i tot el suport jurídic pertinent" d’aquest conseller i d’aquest departament d’interior. I aquest suport, el conseller l’ha volgut fer explícit sent ell mateix el que ha comparegut com a reacció a la notícia de la informació judicial.\nFinalment, el conseller d’Interior ha demanat "la presumpció d’innocència fins que no s’acabi aquest expedient". En aquest sentit, s’ha compromès a treballar "intensament per garantir que estaran en condicions de demostrar que han actuat correctament en el servei d’aquest país i d’aquesta societat".\nCop a la imatge dels Mossos\n#3 Comisario Aguirre, Barcelona 1, 05/05/2011 - 18:32\nLa Dai la CNP y mis cenitas. Ya esta bien de empapelar policias nacionales por temas de narcotrafico y prostitucion. La Justicia es mía.\n#2 jajajaa, barcelona, 05/05/2011 - 11:05\nMireu els noms dels imputats i quan van entrar a la poli, jajajajjajaa sorpreses mireu mireu\n#1 Revingut, Sant Just, 05/05/2011 - 01:14\nDoncs per ser calenta, sembla que s'ha arrimat a les brases.\nSembla, respectem el procés judicial sobre tot!\nAra, que com porti tant de temps com l'incendi d'Horta, els luctuosos esdeveniments i les responsabilitats, va per a anys.


Borrell diu que si l'independentisme posa "condicions impossibles" caldrà "suspendre la teràpia de l'ibuprofèn"\nPublicat 5/2/2019 17:54:30CET\nEl ministre d'Afers Exteriors, UE i Cooperació, Josep Borrell, ha afirmat aquest dimarts que si els intents de diàleg del Govern espanyol amb els independentistes no donen resultat, o "si el progrés es fa dependre de condicions impossibles" com s'ha apuntat "fa unes hores", "aleshores caldrà suspendre la teràpia de l'ibuprofèn". Això sí, ha deixat clar que aquest moment no ha arribat encara.\nEntre aquestes "condicions impossibles" ha esmentat el reconeixement de l'"anomenat dret a l'autodeterminació, que és un supòsit i inexistent reconeixement del dret a la secessió", o la posada en llibertat dels "ciutadans que estan en presó preventiva per ordre judicial en un país que es valora tenir separació de poders", llavors caldrà "suspendre la teràpia de l'ibuprofèn". "Hi ha algunes persones que són immunes a algunes medicines i potser ens trobem davant d'un cas d'immunitat a l'ibuprofèn", ha dit.\nEn resposta a una pregunta de la popular Luisa Fernanda Rudi al ple del Senat, el ministre ha explicat la seva metàfora de "política de l'ibuprofèn" a Catalunya com un intent de "desinflamar" i "rebaixar la tensió" per dialogar.\nSi fa uns quants mesos Borrell va dir que aquesta política semblava no estar donant resultats, ara ha assenyalat que és possible que, en política, "l'ibuprofèn no tingui efectes tan ràpids com els té sobre el cos humà".\nENCARA ÉS POSSIBLE EL DIÀLEG\n"Aquest diàleg no ha donat de moment els resultats esperats i arribarà potser un moment en què donem per acabat l'intent, però encara no ha arribat aquest moment", ha argumentat Borrell.\nAixí, ha deixat clar que l'Executiu central seguirà intentant el diàleg per brindar solucions "en el marc de la Constitució", com ha dit el president del Govern "moltes vegades". "Aquest Govern del qual formo part no farà cap concessió fora del marc de la Constitució, d'això en poden estar segurs vostès i tots els espanyols", ha reblat.\nRudi havia advertit el ministre que perquè hi hagi diàleg són necessàries dues coses: un objectiu comú i un marc del que es parlarà, mentre que en la situació actual l'Executiu vol parlar d'autogovern i els independentistes d'autodeterminació i independència. El problema de fons, ha insistit, era la moció de censura amb els qui volen marxar d'Espanya.\nBorrell ha respost que el que fa falta per dialogar és que n'hi hagi "com a mínim dos" encara que en alguns casos poden ser més; que és necessari dialogar "sobre els problemes" amb qui "els planteja", i no exigir-los que es parli només del que l'altra part vol parlar perquè això seria "posar condicions al diàleg". Això sí, ha incidit que l'objectiu és trobar solucions "en el marc de la Constitució".


El mercat hipotecari ja és digital: així es tramita una sol·licitud online | Consumer\nGairebé tots els bancs avui dia permeten sol·licitar les seves hipoteques a través d'Internet, encara que alguns tràmits, una vegada acceptada l'oferta de l'entitat, no és possible fer-los per mitjans telemàtics\nData de publicació: Dimarts, 27deOctubrede2020\nDurant els últims anys, les entitats bancàries que operen a Espanya han digitalitzat els processos de contractació dels seus productes, però fins a fa ben poc, la majoria encara obligava al client a acudir a l’oficina si volia sol·licitar un préstec hipotecari. L’arribada de la pandèmia de la covid-19, no obstant això, ha fet canviar de semblar a pràcticament tots els bancs, que per fi aposten per comercialitzar les seves hipoteques a través d’Internet. Aquí explicarem què passos cal donar per demanar online un crèdit per a l’habitatge, quins tràmits no és possible dur a terme a distància i què cal fer per aconseguir unes millors condicions.\nPassos per demanar una hipoteca digital\nEl procés per contractar una hipoteca online no té massa secret, doncs és el mateix que caldria seguir si es demanés finançament en una oficina, amb l’excepció que no és necessari sortir de casa.\nEn primer lloc, com és lògic, cal entrar a la pàgina web del banc, consultar les condicions dels seus préstecs hipotecaris i decidir si val la pena iniciar la sol·licitud o no.\nEn cas que les condicions ofertes siguin interessants, és necessari emplenar un formulari amb les nostres dades (de vegades també cal usar abans una calculadora per veure què quotes pagaríem) i enviar-ho perquè l’entitat es posi en contacte amb nosaltres.\nDesprés d’un estudi preliminar per determinar si la petició seria viable, el banc sol·licitarà que li manem diversos documents i l’informe de taxació de l’habitatge, que manarà a analitzar al departament d’anàlisi de riscos.\nEn cas que el departament d’anàlisi aprovi la nostra petició, rebrem una oferta en ferma de l’entitat, que se’ns enviarà en els formats previstos per la llei espanyola (FEIN, FiAE, etc.). Tindrem un mínim de 10 dies per acceptar-la i fixar una data per a la signatura de l’escriptura hipotecària.\nLa doble visita al notari és presencial\nTots aquests passos poden completar-se a distància sense cap problema. Ara bé, una vegada acceptada l’oferta de l’entitat, sí toca sortir de casa per anar a la notaria un mínim de dues vegades: una, per rebre assessorament gratuït sobre el futur contracte, i una altra, per signar les escriptures de la hipoteca i la compravenda. Ambdues cites són presencials obligatòriament.\nEn la primera visita, el notari ens ha d’explicar amb detall les condicions de la hipoteca que volem signar, la qual cosa podem aprofitar per preguntar-li qualsevol cosa que no ens quadri o que no comprenguem del tot.\nI en la segona, la de la signatura, el notari ha de llegir en veu alta l’escriptura, així que podrem comprovar que tot l’explicat coincideixi amb el contingut final del contracte.\nBanca online o tradicional: què és millor?\nAquest procediment és vàlid tant si demanem una hipoteca per Internet a un banc convencional com si la sol·licitud la hi fem a una entitat virtual.\nLes condicions, no obstant això, poden ser diferents en funció de si acudim a una o una altra financera: en general, amb una tradicional obtindrem una gestió més personalitzada i tindrem més poder de negociació, mentre que una online ens cobrarà menys despeses addicionals (com a comissions) i la contractació serà més àgil.\nPerò hi ha bancs online o convencionals que també ofereixen els avantatges propis de l’altre tipus d’entitat. Per exemple, hi ha financeres virtuals que compten amb gestors personals, mentre que diversos bancs dels de tota la vida són capaces d’aprovar sol·licituds en amb prou feines unes setmanes. Per això, l’idoni és demanar finançament tant a bancs online com a entitats financeres més convencionals. D’aquesta manera, podrem comparar i negociar les condicions de diverses hipoteques i ens podrem quedar amb la financera que ens ofereixi el millor preu.


Un total de 53 maresmencs i maresmenques completen la formació del Programa Joves per l'Ocupació | La Clau -Revista gratuïta del Maresme\nUn total de 53 maresmencs i maresmenques completen la formació del Programa Joves per l’Ocupació\n53 dels 60 joves que van iniciar, el mes d’abril, el programa Joves per l’Ocupació, han completat la part de formació teòrica i iniciaran les pràctiques en diferents empreses del Maresme\nMiquel Àngel Martínez, el president del Consell Comarcal del Maresme (CCM), administració que gestiona aquest programa d’inserció laboral, els ha visitat i els ha encoratjat a aprofitar la nova etapa en què “entrareu en contacte directe amb empreses i centres de treball i tan important és demostrar que teniu una base teòrica com l’actitud personal de millora contínua”.\nSegons també informa el CCM, el programa Joves per l’Ocupació és un programa que gestiona el Consell Comarcal amb finançament del Servei d’Ocupació de Catalunya a partir de fons provinents dels Pressupostos Generals de l’Estat i del Fons Social Europeu.\nL’objectiu és millorar l’ocupabilitat de les persones joves a partir d’una qualificació i unes competències professionals. Per aconseguir-ho, el programa combina accions d’orientació, tutorització, seguiment individualitzat, formació i adquisició d’experiència professional a les empreses amb la possibilitat d’un contracte de treball d’un mínim de 6 mesos.\nEls resultats al Maresme són força satisfactoris. L’anterior edició es va tancar amb un inserció laboral del 72,23% i, en aquesta, tot i no haver finalitzat, ja hi ha tres joves que han aconseguit un contracte.\nEn aquesta cinquena edició, s’han format joves en dos sectors econòmics: el sanitari i el del comerç. Els participants s’estan especialitzant en 3 activitats: zelador/a sanitari/ària, auxiliar de magatzem i comerç i auxiliar de comerç polivalent. Els dos darrers grups han fet la formació a l’Escola de Teixits de Punt de Canet de Mar i el primer grup a Aula Activa de Mataró.\nDesprés de completar les 300 hores de formació teòrica, iniciaran el període de pràctiques (60 hores) a diferents empreses maresmenques.


"Joc de trons" a la gironina Converg�ncia i Dem�crates mantenen un tens pols per l'alcaldia 19.01.2016 | 06:30\nIsabel Murad�s. aniol resclosa\nNing� hauria dit mai que el rodatge de "Joc de trons" a Girona seria tan premonitori. Despr�s de la ren�ncia de Carles Puigdemont, Converg�ncia i Dem�crates s'han embrancat en els darrers dies en una intensa lluita pel "tron" de l'alcaldia. Els primers volen fer entrar Albert Ballesta, n�mero 19 de la llista, mentre que els segons defensen Isabel Murad�s. LAURA FANALS GIRONA\nHa passat ja una setmana des que Carles Puigdemont va abandonar l'alcaldia de Girona i l'Ajuntament s'ha convertit en un aut�ntic Joc de trons. Converg�ncia i Dem�crates continuen amb el seu pols per veure qui s'acaba emportant la vara d'alcalde: si Isabel Murad�s (Dem�crates), actual alcaldessa en funcions i primera tinent d'alcalde amb Puigdemont, o el candidat de Converg�ncia, que seria el n�mero 19 de la llista, Albert Ballesta, delegat d'Interior i que actualment no �s regidor. Les negociacions, per�, no estan essent f�cils. Ni clares. En els darrers dies, els dubtes, les maniobres sorpresa i les reunions nocturnes s'han succe�t com en les millors ficcions nord-americanes. De moment, Murad�s ha estat l'�nica que ha dit p�blicament que vol ser alcaldessa. Ho va declarar el dimarts 12 i ho continua mantenint. La fins ara regidora d'Educaci� i Esports compta amb el suport del seu partit, que la considera la leg�tima aspirant perqu� era la "n�mero 2" i ha demostrat estar preparada per al c�rrec. A m�s, despr�s que el l�der de Dem�crates, Antoni Castell�, s'hagi quedat sense cap conselleria, el partit est� m�s disposat que mai a lluitar per l'alcaldia. Pel que fa a la resta del grup municipal, entre els militants de Converg�ncia hi ha hagut candidats que s'han postulat a internament, tot i que cap ho ha fet p�blic. Tots guarden un silenci herm�tic, per� noms com Marta Madrenas, Maria �ngels Planas, Carles Ribas i Joan Alcal� van sorgir en els primers dies com a possibles successors de Puigdemont. Tot apuntava que Converg�ncia hauria de decidir-se per un d'aquests noms, per� el partit tenia un as a la m�niga: fer entrar Albert Ballesta, actual delegat d'Interior i n�mero 19 de la llista, com a alcalde. Aquesta proposta, que t� el suport del mateix Puigdemont, ha caigut com una galleda d'aigua freda en alguns sectors del grup muncipal, que preferirien que fos alg� d'ells el nou alcalde o alcaldessa. Altres, en canvi, estan disposats a acceptar el que digui el partit. El m�s complicat del cas, per�, �s que Converg�ncia va voler mantenir aquest nom en secret i no el va posar en cap moment sobre la taula de negociaci�: ni en les reunions internes amb els regidors ni en les converses amb Dem�crates. Ballesta havia de ser el "tapat", per� el seu nom va saltar a la premsa abans del previst (el va avan�ar Diari de Girona). Tot i no pronunciar el nom de Ballesta, dijous de la setmana passada, tots els membres de la llista de CiU van ser cridats a dos quarts de dotze de la nit a l'Ajuntament, en pres�ncia del president de la Generalitat. Puigdemont va demanar als n�meros de l'11 al 25 que renunciessin a entrar com a regidors per poder tenir les mans lliures i poder seleccionar la presona que ell consider�s m�s adequada. En aquesta trobada, Ballesta va ser el primer a signar la seva ren�ncia, igual que la resta de membres de Converg�ncia. Els de Dem�crates, en canvi, s'hi van negar: si se segueix estrictament la llista, la vacant deixada per Puigdemont hauria de ser per a ?Vicen� Estanyol, membre de Dem�crates i fins ara delegat d'Agricultura. I Estanyol no est� disposat a renunciar a la seva acta.Una soluci� podria passar per la ren�ncia de Crist�bal S�nchez, l'�nic regidor independent del grup municipal de CiU i que hauria fet saber al partit que est� disposat a apartar-se si aix� desbloqueja la situaci�. D'aquesta manera, si Dem�crates i Converg�ncia arribessin a un acord, podrien entrar tant Estanyol com Ballesta. De moment, per�, aquest acord no ha arribat i Dem�crates segueix defensant Murad�s amb ungles i dents. En les properes hores s'hauran de produir noves reunions per consensuar una soluci�, ja que divendres acaba el termini per triar nou alcalde o alcaldessa. I fins i tot quan l'alcaldia estigui resolta, caldr� veure quines conseq��ncies t� aquesta lluita fraticida en el dia a dia municipal.